

**2009 жылғы 30 тамызда Қазақстан Республикасының Конституциясы күнін мерекелеуге дайындық және оны өткізу туралы және Қазақстан Республикасы Үкіметінің резервінен қаражат бөлу туралы**

Қазақстан Республикасы Үкіметінің 2009 жылғы 31 шілдедегі N 1165 Қаулысы

      2009 жылғы 30 тамызда Қазақстан Республикасының Конституциясы күнін мерекелеуге дайындық және оны өткізу мақсатында, сондай-ақ "2009 - 2011 жылдарға арналған республикалық бюджет туралы" Қазақстан Республикасының 2008 жылғы 4 желтоқсандағы Заңына және "Бюджеттің атқарылуы және оған кассалық қызмет көрсету ережесін бекіту туралы" Қазақстан Республикасы Үкіметінің 2009 жылғы 26 ақпандағы N 220 қаулысына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Қоса беріліп отырған 2009 жылғы 30 тамызда Қазақстан Республикасының Конституциясы күнін мерекелеуге дайындық және оны өткізу жөніндегі іс-шаралар жоспары (бұдан әрі - Жоспар) бекітілсін.

      2. 2009 жылға арналған республикалық бюджетте көзделген Қазақстан Республикасы Үкіметінің шұғыл шығындарға арналған резервінен:

      1) әскери шеру өткізуге:

      Қазақстан Республикасы Қорғаныс министрлігіне 215 652 600 (екі жүз он бес миллион алты жүз елу екі мың алты жүз) теңге сомасында қаражат;

      Қазақстан Республикасы Ішкі істер министрлігіне 6740000 (алты миллион жеті жүз қырық мың) теңге сомасында қаражат;

      Қазақстан Республикасы Төтенше жағдайлар министрлігіне 7346941 (жеті миллион үш жүз қырық алты мың тоғыз жүз қырық бір) теңге сомасында қаражат;

      Қазақстан Республикасы Ұлттық қауіпсіздік комитетіне 39 302 858 (отыз тоғыз миллион үш жүз екі мың сегіз жүз елу сегіз) теңге сомасында қаражат;

      2) Қазақстан Республикасы Мәдениет және ақпарат министрлігіне мерекелік іс-шараларды ұйымдастыруға және өткізуге 463074449 (төрт жүз алпыс үш миллион жетпіс төрт мың төрт жүз қырық тоғыз) теңге сомасында қаражат, оның ішінде:

      мерекелік концерт өткізуге 201674449 (екі жүз бір миллион алты жүз жетпіс төрт мың төрт жүз қырық тоғыз) теңге;

      Қазақстан Республикасының Конституциясы күнін мерекелеуге дайындық және оны өткізуге байланысты іс-шараларға Астана қаласының әкіміне ағымдағы нысаналы трансферттер түрінде аудару үшін 261400000 (екі жүз алпыс бір миллион төрт жүз мың) теңге сомасында қаражат бөлінсін.

      Ескерту. 2-тармаққа өзгерту енгізілді - ҚР Үкіметінің 2009.12.25 № 2179 Қаулысымен.

      3. Қазақстан Республикасы Қаржы министрлігі заңнамада белгіленген тәртіппен бөлінген қаражаттың мақсатты пайдаланылуын бақылауды қамтамасыз етсін.

      4. Осы қаулының орындалуын бақылау Қазақстан Республикасы Премьер-Министрінің орынбасары С.Н.Ахметовке жүктелсін.

      5. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                                 К. Мәсімов*

Қазақстан Республикасы

Үкіметінің

2009 жылғы 31 шілдедегі

N 1165 қаулысымен

бекітілген

 **2009 жылғы 30 тамызда Қазақстан Республикасының Конституциясы**
**күнін мерекелеуге дайындық және оны өткізу жөніндегі іс-шаралар**
**жоспары**

      Ескерту. Жоспарға өзгерту енгізілді - ҚР Үкіметінің 2009.10.23 N 1653 Қаулысымен

|  |  |  |  |
| --- | --- | --- | --- |
| Р/с
N | Іс-шара | Орындау мерзімі | Жауапты орындаушылар |
| 1 | 2 | 3 | 4 |
| **1. Ұйымдастыру-дайындық іс-шаралары** |
| 1. | Мерекелік іс-шараларды ақпараттық сүйемелдеудің медиа-жоспарын өңірлеу және бекіту | 1 тамыз | МАМ, "Арна Медиа" ұлттық ақпараттық холдингі" АҚ (келісім бойынша) |
| 2. | Қалалар мен елді мекендерді мерекелік безендіру (билбордтар, баннерлер, пилондар, тартпалар және т.б.) | 15-30 тамыз | Облыстардың, Астана және Алматы қалаларының әкімдері |
| 3. | Шақырылатын адамдардың құрамын қалыптастыру және келісу, Мемлекет басшысының қатысуымен Астана қаласында өтетін мерекелік іс-шараларға көрермендердің қатысуын қамтамасыз ету  | 25 тамызға дейін | Астана қаласының әкімі, МАМ, Астана қаласының әкімі |
| 4. | Трибуналар мен көрермендердің орындарын дайындау, монтаждау және безендіру, сауданы және мерекелік іс-шараларды өткізу үшін белгіленген аумақтарды абаттандыруды ұйымдастыру | 25-30 тамыз | Астана қаласының әкімі |
| 5. | Астана қаласында және өңірлерде мерекелік іс-шаралар өткізілетін орындарда қоғамдық тәртіпті қамтамасыз ету | 28-30 тамыз | ІІМ |
| 6. | Астана қаласында және өңірлерде мерекелік іс-шаралар өткізілетін орындарда медициналық қызмет көрсетуді ұйымдастыру | 28-30 тамыз | ДСМ |
| 7. | Астана қаласында және өңірлерде мерекелік іс-шараларды өткізу кезінде өртке қарсы қауіпсіздікті қамтамасыз ету | 28-30 тамыз | ТЖМ |
| 8. | Астана қаласында өткізілетін мерекелік іс-шараларға қазақстандық және шетелдік БАҚ өкілдерін аккредиттеу | 25 тамыз | Президенттің Баспасөз қызметі (келісім бойынша), МАМ, СІМ |
| 9. | Республикалық телеарналар эфирінде мерекелік іс-шараларды тікелей трансляциялауды қамтамасыз ету | 30 тамыз | МАМ, "Арна Медиа" ұлттық ақпараттық холдингі" АҚ (келісім бойынша), Астана қаласының әкімі |
| **2. Әскери шеруді ұйымдастыру және өткізу** |
| 10. | "Қазақ елі" монументі алдындағы алаңда әскери шеру өткізу сценарийін әзірлеу және Қазақстан Республикасы Президентінің Әкімшілігіне келісуге енгізу | 1 тамыз | Қорғанысмині |
| 11. | Әскери шеруге арналған әскери техника тізбесін бекіту | 10 тамыз | Қорғанысмині |
| 12. | Шеру кезінде көрсету үшін әскери техниканы техникалық байқау және дайындау | 15 тамыз | Қорғанысмині |
| 13. | Әскери шеруге дайындық: жеке құрамды, қару-жарақ пен техниканы тасымалдау; орналастыру және тамақтандыру; шеруге қатысушыларға салтанатты киімдерді жеке тігу | 20 шілде - 30 тамыз | Қорғанысмині, ІІМ ТЖМ, ҰҚК (келісім бойынша), РҰ (келісім бойынша) |
| 14. | Әскери шеруді сүйемелдеу үшін дыбыс жабдығын орнату | 28 тамыз | Қорғанысмині, Астана қаласының әкімі |
| 15. | Әскери шеру жаттығуларын ұйымдастыру және өткізу | 20 шілде - 28 тамыз | Қорғанысмині, ІІМ, ТЖМ, ҰҚК (келісім бойынша), РҰ (келісім бойынша) |
| 16. | Әскери шерудің бас дайындығын өткізу | 28 тамыз | Қорғанысмині, ІІМ, ТЖМ, РҰ (келісім бойынша), ҰҚК (келісім бойынша) |
| 17. | Әскери шеру өткізу | 30 тамыз | Қорғанысмині, ІІМ, ТЖМ, РҰ (келісім бойынша), ҰҚК (келісім бойынша) |
| **3. Астана қаласында мерекелік концертті ұйымдастыру және өткізу** |
| 18. | Сценарийлік және режиссерлік-қоюшы топтың құрамын бекіту | 1 тамыз | МАМ |
| 19. | Мерекелік концерт бағдарламасын дайындау және бекіту | 10 тамыз | МАМ |
| 20. | Артистердің, шығармашылық ұжымдардың, жүргізушілердің және мерекелік концерттің басқа да қатысушыларының құрамын анықтау | 10 тамыз | МАМ |
| 21. | Сахна эскиздерін әзірлеу және бекіту | 10 тамыз | МАМ |
| 22. | Декорацияларды дайындау, костюмдер тігу | 15 тамыз | МАМ |
| 23. | Сахнаны монтаждау және безендіру | 24-30 тамыз | МАМ, Астана қаласының әкімі |
| 24. | Мерекелік концертке дайындық және оны өткізу кезінде "Бейбітшілік және келісім сарайы" ғимаратының техникалық қызметтерінің үздіксіз жұмысын қамтамасыз ету | 25-30 тамыз | Астана қаласының әкімі |
| 25. | Жарық және дыбыс жабдықтарын орнату | 24-30 тамыз | МАМ |
| 26. | Мерекелік концертке қатысушылардың орналастыруды және тамақтандыруды ұйымдастыру | 24-30 тамыз | МАМ, Астана қаласының әкімі |
| 27. | Мерекелік концерттің бас дайындығын өткізу | 28 тамыз | МАМ |
| 28. | Мерекелік концертті тапсыру | 29 тамыз | МАМ |
| 29. | Мерекелік концертті өткізу | 30 тамыз | МАМ |
| 30. | Мерекелік отшашуды ұйымдастыру | 30 тамыз | Астана қаласының әкімі |
| **4. Орталық және жергілікті атқарушы органдардың мерекелік іс-шараларды ұйымдастыруы және өткізуі** |
| 31. | Қазақстан Республикасының Конституциясы күніне арналған шерулер, салтанатты жиналыстар, концерттер, спорттық жарыстар және басқа да мерекелік іс-шаралар өткізуді көздейтін өңірлік жоспарларды бекіту және іске асыру | 25-30 тамыз | Облыстардың және Алматы қаласының әкімдері |
| 32. | Алматы қаласы мен облыс орталықтарының орталық алаңдарында дисплейлер (мониторлар) орната отырып, Астана қаласында өткізілетін мерекелік іс-шараларды тікелей трансляциялауды қамтамасыз ету | 30 тамыз | Облыстардың және Алматы қаласының әкімдері, "Арна Медиа" ұлттық ақпараттық холдингі" АҚ (келісім бойынша) |
| 33. | Қазақстан Республикасы Конституциясының ережелерін іске асыруға елеулі үлес қосқан азаматтарды құрметтеу және көтермелеу | 20-30 тамыз | Орталық және жергілікті атқарушы органдар |
| 34. | Қазақстан Республикасының Конституциясы күні 16 жасқа толатын жас азаматтарға төлқұжаттар, Негізгі Заңның мәтіндерін табыс етуді ұйымдастыру | тамыз бойы | Облыстардың, Астана және Алматы қалаларының әкімдері |
| 35. | Мемлекеттік қызметке жаңадан орналасқан мемлекеттік қызметшілердің салтанатты ант қабылдауы | 20-30 тамыз | Орталық және жергілікті атқарушы органдар |
| 36. | Әскери бөлімдер мен бөлімшелерде жауынгерлік және жаттығу дайындықтарында ерекше көзге түскендерді көтермелей отырып, салтанатты сап түзеу өткізу | 20-30 тамыз | Қорғанысмині |
| 37. | Таяу және алыс шет елдердегі Қазақстан Республикасының шетелдік мекемелерінде Қазақстан Республикасының Конституциясы күніне орайластырылған іс-шараларды ұйымдастыру және өткізу | 10-30 тамыз | СІМ |
| 38. | Мұрағаттарда, мұражайларда және кітапханаларда Қазақстан Республикасының Конституциясы күніне арналған тақырыптық көрмелер мен экспозициялар өткізу | тамыз-қыркүйек | Орталық және жергілікті атқарушы органдар |
| 39. | Қазақстан Республикасындағы конституциялық құрылыс мәселелері бойынша ғылыми-практикалық конференциялар, "дөңгелек үстелдер" отырыстарын, "тамыз оқуларын" өткізу | тамыз-қыркүйек | Орталық және жергілікті атқарушы органдар |
| 40. | Жалпы білім беру мектептерінде:
- Қазақстан Республикасының Конституцисы күніне арналған алғашқы қоңырау және алғашқы сабақ;
- жұмыстың жаңа түрлері мен әдістерін пайдалана отырып, Қазақстан Республикасы Конституциясының ережелерін зерделеу және насихаттау;
- Қазақстан Республикасының Конституциясы күніне арналған арнайы стенділерді, сөрелерді, бұрыштарды безендіру;
- Қазақстан Республикасының Конституциясы күніне арналған конференциялар, шығармалар конкурстарын, сынып сағаттарын өткізу | 29 тамыз - 20 қыркүйек | БҒМ, облыстардың, Астана және Алматы қалаларының әкімдері |
| 41. | Жоғарғы оқу орындарының студенттері арасында Қазақстан Республикасының Конституциясы күніне арналған ең үздік ғылыми жұмысқа конкурстар өткізу  | қыркүйек | БҒМ, облыстардың, Астана және Алматы қалаларының әкімдері |

**Ескертпе: аббревиатуралардың толық жазылуы:**

БҒМ          - Қазақстан Республикасы Білім және ғылым министрлігі

ДСМ          - Қазақстан Республикасы Денсаулық сақтау министрлігі

Қорғанысмині - Қазақстан Республикасы Қорғаныс министрлігі

МАМ          - Қазақстан Республикасы Мәдениет және ақпарат

               министрлігі

РҰ           - Қазақстан Республикасы Республикалық ұланы

СІМ          - Қазақстан Республикасы Сыртқы істер министрлігі

ТЖМ          - Қазақстан Республикасы Төтенше жағдайлар министрлігі

ҰҚК          - Қазақстан Республикасы Ұлттық қауіпсіздік министрлігі

ІІМ          - Қазақстан Республикасы Ішкі істер министрлігі

БАҚ          - бұқаралық ақпарат құралдары

АҚ           - акционерлік қоғам

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК